SIR শুরুর দিনেই CEO দফতরে শুভেন্দু! বেরিয়ে কী বললেন? দেখুন

ওয়েব ডেস্ক: ভোটার তালিকার বিশেষ নিবিড় সংশোধন বা এসআইআর (SIR) নিয়ে রাজ্যে যখন রাজনৈতিক পারদ চড়ছে, ঠিক তখনই সোমবার একাধিক অভিযোগ নিয়ে মুখ্য নির্বাচনী আধিকারিক (CEO) দফতরে হাজির হলেন রাজ্যের বিরোধী দলনেতা শুভেন্দু অধিকারী (Suvendu Adhikari)। বিরোধী শিবিরের দাবি, রাজ্যের বিভিন্ন প্রান্তে বুথ লেভেল অফিসারদের হেনস্থার ঘটনা ক্রমশ বাড়ছে। এই সমস্ত ঘটনার বিস্তারিত তথ্য ও অভিযোগের তালিকা নিয়ে সোমবার মুখ্য নির্বাচনী আধিকারিক মনোজ আগরওয়ালের সঙ্গে দেখা করেন শুভেন্দু।

সিইও দফতরের বাইরে সাংবাদিকদের মুখোমুখি হয়ে শুভেন্দু বলেন, জন্ম সার্টিফিকেট জাল নিয়ে লিখিত অভিযোগ জমা দেওয়া হয়েছে। এছাড়াও আধার কার্ডের জালিয়াতির তথ্য সিইও দফতরে জানানো হয়েছে বলে জানান তিনি। এছাড়াও রাজ্যের শাসকদলকে নিশানা করে একাধিক অভিযোগ করেন শুভেন্দু। তিনি বলেন, “বিভিন্ন স্তরের কাউন্সিলর এবং পঞ্চায়েত সদস্যদের মাধ্যমে মৃত ব্যক্তিকে জীবিত বলে লিখে দেওয়ার জন্য চাপ সৃষ্টি করছে তৃণমূল (TMC)।”

আরও পড়ুন: ২০০২ সালের ভোটার তালিকায় নাম নেই খোদ বারুইপুর পুরসভার তৃণমূল কাউন্সিলরের

বিধানসভা নিরোধী দলনেতা আরও অভিযোগ করেন, “মনোজ আগরওয়ালকে ভয় দেখাচ্ছে ওরা। সাংবিধানিক সংস্থাকে হুমকি দেওয়া হচ্ছে, অশালীন ভাষা প্রয়োগ করা হচ্ছে। অথচ তারা আবার আম্বেদকরের মূর্তির তলা থেকে মিছিল করবে! এই মিছিল রাষ্ট্রবাদীদের নয়, রাজনৈতিক স্বার্থে পরিচালিত।”

উল্লেখ্য, মঙ্গলবার এসআইআর-এর বিরোধিতায় এবং নির্বাচন কমিশনের উপর চাপ সৃষ্টি করতে মুখ্যমন্ত্রী মমতা বন্দ্যোপাধ্যায়ের (Mamata Banerjee) নেতৃত্বে তৃণমূল কংগ্রেসের পক্ষ থেকে রাজপথে শুরু হয়েছে মিছিল। রেড রোডে আম্বেদকরের মূর্তির পাদদেশ থেকে শুরু হয়ে এই মিছিল রানি রাসমনি অ্যাভিনিউ, কেসি দাস মোড় ও সেন্ট্রাল অ্যাভিনিউ হয়ে জোড়াসাঁকো ঠাকুরবাড়িতে গিয়ে শেষ হবে। এই পদযাত্রা। রাজনৈতিক মহলের মত, সংবিধান প্রণেতা আম্বেদকর ও কবিগুরু রবীন্দ্রনাথ ঠাকুরের নাম একসঙ্গে জুড়ে প্রতীকী বার্তা দিতে চাইছে তৃণমূল।

দেখুন আরও খবর:

The post SIR শুরুর দিনেই CEO দফতরে শুভেন্দু! বেরিয়ে কী বললেন? দেখুন first appeared on KolkataTV.